|  |  |  |  |
| --- | --- | --- | --- |
| **SINTEZA RECOMANDĂRILOR**  **prezentate în cadrul consultărilor publice asupra proiectului deciziei Consiliului municipal Bălți**  **„Cu privire la aprobarea Planului de acțiuni pentru promovarea și asigurarea egalității între femei**  **și bărbați în municipiul Bălți, pentru anii 2024 - 2027”**  *Perioada de recepționare a recomandărilor:* ***02.01.2024 – 23.02.2024.*** | | | |
| **Nr.** | **Propunerea/recomandarea prezentată** | **Decizia cu privire la**  **acceptarea sau**  **neacceptarea**  **recomandării** | **Argumentări în cazul refuzului,**  **alte revizuiri** |
| **Autorul recomandării – Angela DAVID, Expert EU4Gender Equality Reform Helpdesk Project**  **(înaintate în scris în perioada consultărilor publice)** | | | |
| 1. | A propus ca Planul de Acțiuni privind egalitatea de șanse între femei și bărbați să fie elaborat pe perioada 2024-2025 astfel, încât să constituie o etapă premergătoare pregătirii, fundamentării și elaborării Strategiei de dezvoltare social-economice viitoare sensibile la dimensiunea de gen, întrucât, integrarea aspectelor de gen trebuie să fie inclusă în SDSE și să constituie parte integrantă a Planului de dezvoltare si de acțiuni, în conformitate cu noțiunea abordării complexe a egalităţii între femei şi bărbaţi (Legea nr5/2006, art.2):  *abordare complexă a egalităţii între femei şi bărbaţi – integrare a principiului egalităţii între femei şi bărbaţi în politicile şi în programele din toate domeniile şi la toate nivelurile de adoptare şi aplicare a deciziilor.*  Totodată, experta a transmis expertiza gender a SDSE. | Acceptată parțial | În proiectul planului propus aprobării, există *Obiectivul specific 1.1. Consolidarea cadrului de politici sectoriale sensibile la dimensiunea de gen ale administrației publice locale*, care prevede acțiunile:   * + 1. *Elaborarea și implementarea inițiativelor multianuale de integrare a perspectivei egalității de gen în politicile sectoriale specific politicilor de dezvoltare locală*     2. *Creșterea capacităților funcționarilor publici pentru elaborarea și implementarea politicilor publice locale sensibile la dimensiunea de gen (...)*     3. *Colectarea datelor dezagregate pe sexe și formarea bazei de indicatori sensibili la gen pe domenii/ politici/ direcții strategice pentru integrarea acestora în elaborarea obiectivelor și a acțiunilor de dezvoltare locală, în vederea minimizării inegalităților și monitorizării progresului*   Acțiunile date se referă, inclusiv la SDSE, de aceea nu considerăm necesară includerea actualizării SDSE ca acțiune separată.  Expertiza elaborată asupra SDSE a fost direcționată către Direcția generală financiar-economică, pentru a fi luată în calcul la actualizarea SDSE.  Ce ține de perioada planului de acțiuni, 2024 – 2027, a fost stabilită conform Hotărârii Guvernului RM cu privire la aprobarea Programului de promovare și asigurare a egalității între femei și bărbați în Republica Moldova pentru anii 2023 - 2027 nr. 203 din 12.04.2023 și în vederea implementării, la nivel local, a programului dat. De aceea, s-a optat pentru a menține acest termen al planului cu actualizarea sa, după caz și necesități. |
| **Autorul recomandării – Ion CIOBANU, Președinte AO „Diaspora Get Adaptable”**  **(înaintate în scris în perioada consultărilor publice)** | | | |
| 2. | Adăugarea p. 2.2.7. cu următorul conținut: „elaborarea cadrului normativ local favorabil femeilor (mame singure) privind crearea locurilor de muncă cu regim de lucru redus” | Acceptată cu modificări | Se acceptă în redacția „ajustarea cadrului normativ local la nevoile categoriilor de cetățeni defavorizate (mamele singure ș.a.)” |
| Total recomandări parvenite: 2 recomandări.  1 recomandare - acceptată parțial;  1 recomandare – acceptată cu modificări. | | | |

\*Notă: Pe parcursul perioadei de recepționare a recomandărilor, Direcția relații cu publicul a primit multiple reacții de susținere a proiectului deciziei din partea părților interesate, în forma sa inițială.